برامج لعكس عرض الفديو بالطريقة العكسية للحصول على فديو معاد بالطريقة المغايرة موجود بالمتاجر الخاصة بالنظامين.
هواي ناس تريد تنزل فديوات بطريقة محد منزلها وطبعاً تدور على برامج جديدة ومثل ما نعرف كل يومية ينزل برنامج جديد خاص بالفديو او الصور, او اذا شايف مرات ناس يسون فديوات بالطريقة العكسية وتشوف كأنما هو يلتقط شي من الارض بس بالحقيقة هو عاكس الفديو وهو اصلاً رامي هذا الشي على الارض بالتالي انت تتسائل شون سوة هذا الشي.
برنامج اليوم يخليك تسوي هذا الشي بالطريقة الي انت تعجبك شون تريد تعكس الفديو مالتك تريد تسوي الفديو مالتك شي سحري محد مسوي طبعاً هاي البرامج هي برامج موجودة وممكن منزلها وما تعرف شنو شغلها احنة شغلنا نفيد الناس بالشي الي يستفادون منة واحنة نشوف الناس شنو تريد وطبعاً هالشي من مسؤوليتنا.
شنو تكدر تسوي بهاي البرامج
- تسوي الفديو مالتك بالطريقة العكسة يعني تجيك مادة بالطريقة العكسية والي انت تريدها وهالشي يبين على أنه انت ساحر.
- البرامج تنطيك خيار اذا ردت تبقي الصوت او تعوفة علمود لا يبين غبار على الفديو مالتك على انه هو بالفوتوشوب.
- طريقة الاستخراج او معالجة الفديو تتم بالصورة السريعة وطبعاً بالدقة العالية الي هي اج دي.
- تكدر تعدل على الفديو تكصة من اي مكان يعجبك لان هو ينطيك خيار التقطيع.
- تكدر تسوي فديو بالطريقة البطئية وطبعاً هم بي تعديل على البطء الي انت تريدة وبيا مكان تريد يصير بطيئ يعني شون بالافلام من بنص الفلم ويصير التصوير البطيء يخليك تشوف الشي بالدقة وبالبطء.
- تريد تغير الصوت بالطريقة الي تعجبك تعلي الصوت او تنصي حسب الشي الي تريدة.
- تريد تضيف صوت للفديو وتسوي سريع ستوي بطيء بالشي الي يعجبك انت.
- تكدر تسوي شير للفديو على مواقع التواصل الاجتماعي وبكل سهولة.
- سهولة الواجهة الامامية للبرنامج الي المستخدم راح يتعامل وياها.
- المشكلة فقط الاغاني تصير للاغاني الي موجودة داخل البرنامج.
- تكدر تشوف الفديو قبل لا يتم نشرة او حفظة بداخل البرنامج.
- يدعم البرنامج أكثر 50 لغة.
وفرنا نوعين من البرامج لأن خاف الاول ما يلبي الحاجة خلينا واحد ثاني بي مزايا أكثر
الاول
برنامج Reverse Movie FX – magic video للاندرويد والايفون
|الاندرويد||الايفون|
|Google Play||AppStore|